CELEX: 62013CN0562
Language: hr
Date: 2013-10-31 00:00:00
Title: Predmet C-562/13: Zahtjev za prethodnu odluku koji je 31. listopada 2013. uputio Cour du travail de Bruxelles (Belgija) — Centre public d'action sociale d'Ottignies-Louvain-La-Neuve protiv Mousse Abdide

11.1.2014   
            
            
               HR
            
            
               Službeni list Europske unije
            
            
               C 9/20
            
         Zahtjev za prethodnu odluku koji je 31. listopada 2013. uputio Cour du travail de Bruxelles (Belgija) — Centre public d'action sociale d'Ottignies-Louvain-La-Neuve protiv Mousse Abdide
   (Predmet C-562/13)
   2014/C 9/32
   Jezik postupka: francuski
   
      Sud koji je uputio zahtjev
   
   Cour du travail de Bruxelles
   
      Stranke glavnog postupka
   
   
      Tužitelj: Centre public d'action sociale d'Ottignies-Louvain-La-Neuve
   
      Tuženik: Moussa Abdida
   
      Prethodna pitanja
   
   
               1.
            
            
               Treba li direktive 2004/83/EZ (1), 2005/85/EZ (2) i 2003/9/EZ (3) tumačiti u smislu da obvezuju državu članicu koja predviđa da stranac koji „boluje od bolesti koja predstavlja stvarnu opasnost za njegov život ili tjelesnu cjelovitost ili stvarnu opasnost od neljudskog ili ponižavajućeg postupanja, kada u zemlji njegovog porijekla ne postoji odgovarajuće liječenje”, ima pravo na supsidijarnu zaštitu u smislu članka 15. b) Direktive 2004/83/EZ,
               
                           —
                        
                        
                           da osigura žalbu sa suspenzivnim učinkom protiv upravne odluke kojom se odbija pravo na boravak i/ili supsidijarna zaštita i nalaže napustiti državno područje,
                        
                     
                           —
                        
                        
                           da preuzme brigu, u okviru svog sustava socijalne pomoći ili prihvata, osim o zdravstvenim, o drugim osnovnim potrebama tužitelja, do donošenja rješenja o žalbi protiv te upravne odluke?
                        
                     
         
               2.
            
            
               U slučaju negativnog odgovora, obvezuje li Povelja o temeljnim pravima, a posebno njeni članci 1. do 3. (ljudsko dostojanstvo, pravo na život i cjelovitost osobe), njen članak 4. (zabrana neljudskog ili ponižavajućeg postupanja), njen članak 19. stavak 2. (pravo ne biti protjeran u državu u kojoj postoji ozbiljna opasnost od neljudskog ili ponižavajućeg postupanja), njeni članci 20. i 21. (jednakost i nediskriminacija u odnosu na ostale kategorije podnositelja zahtjeva za supsidijarnu zaštitu) i/ili njen članak 47. (pravo na učinkoviti pravni lijek), državu članicu koja prenosi Direktive 2004/83/EZ, 2005/85/EZ i 2003/9/EZ, da osigura žalbu koja ima suspenzivni učinak i preuzimanje brige o osnovnim potrebama, o kojima je riječ u pitanju iz gornje točke 1.?
            
         
      (1)  Direktiva Vijeća 2004/83/EZ od 29. travnja 2004. o minimalnim standardima za kvalifikaciju i status državljana treće zemlje ili osoba bez državljanstva kao izbjeglica ili osoba kojima je na drugi način potrebna međunarodna zaštita te o sadržaju odobrene zaštite (SL L 304., str. 2.).
   
      (2)  Direktiva Vijeća 2005/85/EZ od 1. prosinca 2005. o minimalnim normama koje se odnose na postupke priznavanja i ukidanja statusa izbjeglica u državama članicama (SL L 326, str. 13. SL, posebno izdanje na hrvatskom jeziku, poglavlje 19., svezak 7., str. 19.).
   
      (3)  Direktiva Vijeća 2003/9/EZ od 27. siječnja 2003. o uvođenju minimalnih standarda za prihvat podnositelja zahtjeva za azil (SL L 31., str. 18.).